Ketumbah (Coriandrum sativum) silih tunggil entikan basa-basa sané kasub. Woh nyané sané alit katuhang miwah kaadol. Ketumbah madué ambu sané khas. Ambu puniki saking komponen kimia minyak atsiri ketumbah. Komponen utama minyak atsir ketumbar pinaka linalool, sareng komponen pandukung tiosan sekadi geraniol, geranil asetat miwah camphor.

Ring paadolan tamba ipun kaaranin fructus coriandri. Ring basa Inggris kauningin manados coriander utawi ring Amérika Latin manados cilantro. Entikan puniki asal ipun saking Éropa Kelod miwah nampek Segara Kaspia.

Makudang soroh ajengan tradisional Indonésia ketah nganggén ketumbah. Tan wantah wiji nyané sané ketah ring ajengan. Don sané majemuk sekadi selédri ring ajengan sekadi sup miwah salad khas Thailand. Ring negara punika kaaranin phak chee.

Ketah, entikan puniki katandur ring wewengkon dataran éndép miwah pagunungan, tegeh nyané nganti 1,3 m.

Pawigunaan 
Samian wagian entikan puniki prasida kaajeng, menawi don seger miwah wiji sané tuh pinaka wagian pinih akéh kaanggén tradisional ring ajengan. Ketumbah ketah ring ajengan Asia Kelod, Asia Kelod Kangin, India, Timur Tengah, Kaukasus, Asia Tengah, Segara Méditérania, Téx-Méx, Amérika Latin, Brasil, Portugis, Cina, Afrika, miwah Skandinavia.

Don 

Don nyané gadang antuk sisi magerigi. Asapunika, antuk sekar ipun majemuk mawentuk pajeng masusun mawarna putih miwah dadu.

Don katumbah kaaranin coriander leaves, fresh coriander, Chinese parsley, utawi (ring Amérika Utara) cilantro. Sampunang iwang sareng culantro (Eryngium foetidum L.), an apiaceae sekadi ketumbah (Coriandrum sativum L.) menawi génus tiosan. Ketumbah medué cingakan matiosan, minyak don volatil miwah ambu nyané nyané langkung kuat.

Don nyané rasa ipun matiosan sareng wiji nyané, rasa ipun sekadi wénten citrus. Menawi, wénten jadma ngarasanin sekadi sabun nénten jaen, ambu nyané nyenget miwah mangindarin ngajeng don puniki.

Kawigunan 
Ketumbah ketah kaanggén ngabecikang lara weteng, paluruh entut (carminative), paluruh ASI (lactago), miwah panambah rasa seduk (stomachica). Aran nyané matiosan ring makudang wewengkon ring Indonésia miwah negara. Kawigunaan sané kaambil saking ketumbah punika saking don, wiji, miwah woh. Saking sinamian wagian punika kawéntenan sabinene, myrcene, a-terpinene, ocimene, linalool, geraniol, dekanal, desilaldehida, trantridecen, asam petroselinat, asam oktadasenat, d-mannite, skopoletin, p-simena, kamfena, miwah felandren. Kawigunaan nyané tan sewates antuk lara weteng. Ketumbah taler mawiguna antuk uyeng-uyengan, utah-utah, influenza, ambéen, radang lambung, radang susu, campak, masuk angin, tekanan darah duur, miwah impotensi.

Minyak atsiri ketumbah madaging coriandrol (linalool). Linalool prasida kaanggén manados lakaran wewangin, farmasi, aroma ajengan miwah ineman, sabun, lakaran dasar lilin, sintésis vitamin É, péstisida miwah inséktisida.

Soroh 
Ketumbah kawagi manados 3 soroh mawit wentuk woh nyané, sekadi:

 C. sativum var sativum (woh bunder ageng)
 C. sativum var micocarpum (woh bunder alit)
 C. sativum var indicum (woh lonjong)

Pustaka

Suratan 

 Katzer, Gernot Coriander Seeds and Cilantro (Coriandrum sativum)
 Noxon, Heather and Meyer, Alex (2004). Genetic Analysis of PTC and Cilantro Taste Preferences. MindExpo 2004
 

Basa-basa
Apiaceae
Entikan